ד"ר האני ריידר (אורסולה אנדרוס) ב'דוקטור נו', 62

היא יפיפייה באופן בלתי נשכח, צעירה לפחות בעשר שנים מן הסוכן, בת ברית או אויבת, מתוחכמת וזוהרת. לעתים היא חיונית להתקדמות העלילה, אך לעתים היא לא יותר מממתק לעיניים. שמה בדרך כלל הומוריסטי-דו משמעי (כמו פוסי גאלור, דוקטור גודהאד או טיפאני קייס) או פשוט חסר שם משפחה (כמו אוקטופוסי, קמיל או ג'ינקס). אבל הכי בולט אצלה הוא הסטייל.



סגנונה השתנה עם השנים והתיישב עם השיק העכשווי, אבל תמיד היה שם ביטוי לקצת גבריות ואסרטיביות. היא מאופרת מעט מאוד, או כלל לא. ציפורניה קצרות וללא לק. גוון שיערה משתנה ובדרך כלל הוא באורך ביניים עד הכתף. במקרים רבים, היא כחולת עיניים. פריטים בולטים במלתחה שלה הם חלוקי סאטן זורמים ופתייניים בגוונים רכים, שמלות ערב בוהקות עמוקות מחשוף והרבה פעמים משולבות תחרה בשחור או גוון עז וחם, ביגוד פנאי צמוד וסקסי, ביגוד קרב לזמנים בהם היא תעשה שימוש מרשים בידיעתה באמנות לחימה כלשהי, ביגוד סקי כי היא הרי אשת חוג הסילון וגולשת מוכשרת, חגורות עור עבות שחלקן עם פאוצ'ים שימושיים, והרבה זוגות ביקיני סקסי החושף גזרה אתלטית. כמובן, הרבה פעמים היא לא לובשת כלום.



לפעמים היא משלבת את כל אלו ואף מאבזרת עם תכשיטי יהלומים יקרי ערך או נשק כלשהו. רוך ועוצמה זה לצד זה. מראה הדוגמנית שלה משמש אותה להטעיית 007 או אחרים, שמגלים במקרים רבים שהיא לא המלאך שחשבו שהיא, אלא טרוריסטית או סתם קרימינלית. קורה לפעמים שהחזות הרומנטית שלה לא משקרת והיא אכן דמות נשית כובשת שהופכת להיות מושא אהבתו של גיימס בונד, כמו גם של מיליוני מעריצים אז והיום.



החל מהביקיני הלבן והאיקוני של דוקטור האני ריידר (אורסולה אנדרוס) ב'דוקטור נו' (1962), דרך מחשוף ה-V העמוק של פלנטי אוטול (לנה ווד) ב'יהלומים לנצח' (1971), חלוק הסאטן של סטייסי סאטון (טניה רוברטס) ב'רצח בעיניים' (1985), ועד הדגמ"ח המוכתם של קמיל (אולגה קורילנקו) ב'קוונטום של נחמה' (2008), חמישים שנות סטייל נערות בונד.



"סקייפול": הטריילר החדש והמתורגם של ג'יימס בונד



האזינו: אדל מבצעת שיר הנושא החדש של ג'יימס בונד



ג'יימס בונד: שירי הנושא הטובים ביותר בסדרה



דניאל קרייג ימשיך לעוד שני סרטי ג'יימס בונד